Die 2007 VSA-ope.
Tennis is 'n spel wat deur 2 spelers (enkels) of 2 spanne met 2 lede elk (dubbels) gespeel word. Spelers gebruik 'n gesnaarde raket om 'n hol rubberbal wat oortrek is met felt oor die net na die opponente te slaan.
Tennis het ontstaan in Europa in die laat 19de eeu. Tennis het eers deur die Engels-sprekende wêreld versprei, veral onder die van hoër klas. Tennis is deesdae 'n Olimpiese sport en word deur alle klasse en alle ouderdomsgroepe reg oor die wêreld gespeel.
Behalwe vir die aanneming van die valbyl pot (tie-breaker) in die 1970s, het meeste reëls merkwaardig dieselfde gebly sedert die 1890's. Saam met die miljoene spelers, volg miljoene mense ook die spel as toeskouers, veral die vier Grand Slam toernooie: Australiese Ope, Roland Garros, Wimbledon , en die VSA Ope.
Die dimensies van 'n tennisbaan
Die lyne wat oor die breedte van die baan loop word die agterlyne genoem (verste terug) terwyl die dienlyn oor die middel loop (tussen die net en agterlyn). Die kort merke op die agterlyne word die middelmerke genoem word. Die buitenste lyne oor die lengte van die baan word die dubbels kantlyne genoem. Die lyn dui die speeloppervlak vir dubbels aan. Die binnelyne oor die lengte van die baan word die enkel kantlyne genoem en dui die speeloppervlak vir enkels aan. Die lyn oor die middel aan spelers kant word die dienlyn genoem omdat die dien gelewer moet word in die area tussen die dienlyn en die net aan die ontvanger se kant. Die lyn wat die dienlyn in twee blokke deel word die middellyn genoem. Die blokke word die dienblokke genoem; afhangend van 'n spelers se posisie sal hy poog om die bal in een van die blokke te slaan wanneer gedien word. 'n Bal is uit indien dit nie met die eerste hop binne die regte dienblok val nie. Al die lyne moet 2 duim in wydte wees, terwyl die agterlyn tot 5 duim wyd kan wees.